open-index/open-wikipedia-markdown huggingface dataset:
Robert Shea

**Robert Joseph Shea** (14. helmikuuta 1933 – 10. maaliskuuta 1994) oli yhdysvaltalainen kirjailija. Shea on parhaiten tunnettu yhdessä Robert Anton Wilsonin kanssa kirjoittamasta *[[Illuminatus!]]*-trilogiasta.

Shea opiskeli Manhattan Collegessa ja Rutgers Universityssa ja työskenteli toimittajana New Yorkissa ja Los Angelesissa. Hän tutustui Robert Anton Wilsoniin 1960-luvun lopulla, kun he työskentelivät *[[Playboy]]*-lehden toimituksessa. He päättivät kirjoittaa yhdessä romaanin, jossa yhdisteltäisiin seksiä, huumeita, uskontoja, anarkismia ja salaliittoteorioita. Tuloksena oli kolmiosainen *Illuminatus!* (1975). Shea ja Wilson pysyivät hyvinä ystävinä koko elämänsä ajan, mutta heillä oli aatteellisia erimielisyyksiä, joiden ansiosta romaanikokonaisuudesta tuli näkökulmiltaan moniääninen. 

Robert Shea erosi *Playboyn* toimituksesta *Illuminatuksen* julkaisun jälkeen ryhtyäkseen päätoimiseksi kirjailijaksi. Hän julkaisi keskiaikaan sijoittuvat historialliset romaanit *Shike* (kaksi osaa, 1981, suom.), *All Things Are Lights* (1986) ja *The Saracen* (kaksi osaa, 1989). Hänen viimeinen teoksena oli *Shaman* (1991), kirja Amerikan alkuperäisistä asukkaista. Nämä romaanit olivat juoneltaan suoraviivaisia, mutta sisälsivät viittauksia *Illuminatuksen* aiheisiin. 

Shea toimitti usan vuoden ajan anarkistista pienlehteä *No Governor*, jonka nimi juontuu taolaisen ajattelijan Chuang Tzun nimiin pannusta lausumasta. Lehti mainitaan myös *Illuminatuksessa*, jossa eräs henkilöhahmo lukee sitä. 

## Suomennetut teokset

*  Like-scifi 
*  Like-scifi 
*  Like-scifi
*  
* 

## Muut teokset

* *All Things Are Lights* (1986)
* *From No Man's Land to Plaza De Lago* (1987)
* *The Saracen* (1989)
* *Shaman* (1991)

## Lähteet

## Aiheesta muualla
* Robert Shea's Official Website, Robert Shean kotisivut, joita ylläpitää Shean poika Michael E. Shea.
* Robert Shea Fantastic Fiction -sivustolla 
*
Earache Records

**Earache Records** on metallimusiikkiin erikoistunut levy-yhtiö, joka toimii Isossa-Britanniassa sekä Yhdysvalloissa. Earache julkaisi maailman tärkeimpiä death metal- sekä grindcore-julkaisuja vuosina 1988-1992. Levy-yhtiön perusti Digby Pearson ja se aloitti toimensa vuonna 1985, ja tämän hetken tunnetuimpiin Earachen nimiin kuuluvat mm. Deicide, Bolt Thrower, Morbid Angel ja Napalm Death.

## Yhtiön tunnetuimpia nimiä

* Adema
* Addiction Crew
* Akercocke
* Anal Cunt
* Anata
* And Hell Followed With
* Annihilator (Eurooppa)
* At the Gates
* Autonomy 
* The Berzerker
* Biomechanical
* Blood Red Throne
* Bring Me the Horizon (Yhdysvallat)
* Brutal Truth
* Bolt Thrower
* Bonded by Blood
* Cadaver
* Candiria 
* Carcass
* Carnage
* Cathedral

* Cauldron
* Cerebral Bore
* Circle of Dead Children
* Clutch
* Coalesce
* Concrete Sox
* Confessor
* Cult of Luna
* Decapitated
* December Wolves
* Deicide
* Delta 9
* Diamond Plate
* The Dillinger Escape Plan
* Dub War
* Entombed
* Ephel Duath
* Evile
* Ewigkeit
* Extreme Noise Terror

* Filthy Christians
* Forest Stream
* Fudge Tunnel
* Gama Bomb
* Godflesh
* Hate Eternal
* The Haunted
* Heresy
* Ignominious Incarceration
* Insision
* Iron Monkey
* Janus Stark
* Lawnmower Deth
* Massacre
* Misery Loves Co.
* Morbid Angel
* Mortiis
* Municipal Waste
* Naked City
* Napalm Death

* Nocturnus
* Oceano
* OLD
* Painkiller
* Pitchshifter
* Rival Sons
* Savage Messiah
* Scorn
* Society 1
* Sore Throat
* Spazztic Blurr
* SSS
* Sleep
* !T.O.O.H.!
* Terrorizer
* Vader
* Violator
* Woods of Ypres
* White Wizzard
* With Passion
* Wormrot

## Aiheesta muualla
* Earachen viralliset sivut
Playboys

**Playboys** on suomalaisen Rasmus-yhtyeen (nyk. *The Rasmus*) vuonna 1997 julkaistu albumi. Se on yhtyeen toinen pitkäsoitto. Albumi myi Suomessa kultaa ja sen myötä yhtye tuli valituksi Vuoden tulokkaaksi Emma-gaalassa. Singlet julkaistiin albumin kappaleista *Blue* (1997), *Kola* (1997), *Playboys* (1997) sekä *Ice* (1998). Näistä etenkin Blue saavutti suosiota myymällä kultaa.

## Kappaleet
#
#
#
#
#
#
#
#
#
#
#
#
#
Musiikkivideot. Playboys 1997

## Lähteet
Kromosomistomutaatio

**Kromosomistomutaatio** on tapahtuma, jossa kromosomien lukumäärä muuttuu. Kromosomistomutaatiot jaetaan **aneuploidiaan**, polyploidiaan ja haploidiaan.

## Aneuploidia

Aneuploidiassa yksittäisiä kromosomeja on kromosomistossa normaalista poikkeava määrä. Aneuploidian yleisin muoto on trisomia, jossa diploidisella yksilöllä on kromosomistossa yhtä kromosomia kahden sijasta kolme kappaletta. Harvinaisemmassa monosomiassa yksittäisiä kromosomeja on vain yksi. Esimerkiksi Downin syndrooma johtuu kromosomin 21 trisomiasta. Aneuploidiset mutaatiot eivät ole perinnöllisiä vaan ne syntyvät kehityshäiriöiden seurauksena.

## Polyploidia

Kun kokonaisia kromosomistoja on useampia kuin kaksi, kyseessä on polyploidia. Esimerkiksi polyploidisilla kasveilla niiden suurempi alleelivarasto edesauttaa sopeutumista, joten polyploidia on yleistä esimerkiksi arktisten alueiden kasveilla. Eläimillä polyploidia on harvinaista eikä sitä esiinny muilla kuin partenogeneettisesti lisääntyvillä lajeilla.

Polyploidiasta on kaksi tyyppiä: 

# Autoploidia, jossa sama peruskromosomisto on moninkertaistunut ja
# Alloploidia tai allopolyploidia, jossa moninkertaistunut kromosomisto on peräisin vähintään kahdelta lajilta.

## Haploidia

Kun kromosomistoja on poikkeavasti vain yksi, kyseessä on haploidia.

## Lähteet
* 

### Viitteet
Osker

**Osker** oli pieni melodista punk rockia soittava yhtye Los Angelesista, Yhdysvalloista. Se perustettiin vuonna 1998 ja hajosi 2002. Vakiojäsenet olivat laulaja ja kitaristi Devon Williams ja basisti Dave Benitez. Rumpalit vaihtuivat, ja heistä pisimpään yhtyeessä vaikutti Phil Drazik.

Oskerin ensimmäinen albumi oli *Treatment 5*, joka on toista ja viimeistä levyä *Idle Will Kill* enemmän etelä-kalifornialaiselle punk-musiikille perinteistä tyyliä. Molempien aiheet käsittelevät kyynisin ja alakuloisin sanoituksin teini-iän synkän angstista elämänkuvaa.

Oskerilla oli työn alla kolmaskin, *Thriller*-nimeä kantava albumi, mutta yhtyeen hajottua se ei koskaan valmistunut. Suurin syy hajoamiseen oli vakituisen rumpalin puute, mikä aiheutti erimielisyyttä jäsenten välille.

"*The split between Dave and I is astounding to me. I always thought we were the next Simon and Garfunkel. I thought we would be our generations Hall and Oates ... Of course, I plan on killing Dave.*" - Devon Williams.

## Jäsenet

* Devon Williams - laulu, kitara
* Dave Benitez - basso
* Phil Drazik - rummut
+
* Ty ja Kelly - rummuissa albumilla *Idle Will Kill*

## Diskografia

* *Treatment 5* (2000)
* *Idle Will Kill* (2001)

## Aiheesta muualla

* Osker Epitaphin sivuilla
Kromosomimutaatio

**Kromosomimutaatio** on kromosomin rakenteen muutos. Kaikki kromosomimutaatiot edellyttävät *kromosominmurtumaa* eli kromosomin rakenteen katkeamista. 

Kromosomimutaation tyypit:
* Häviämä (deleetio), jossa kromosomista häviää jokin osa
* Kahdentuma (duplikaatio), jossa kromosomiin liittyy toinen samanlainen osa toisesta kromosomista
* Kääntymä (inversio), jossa kromosomin geenien järjestys muuttuu käänteiseksi tietyssä kromosomin osassa
* Liittymä (insertio), jossa kromosomiin liittyy jokin toisen kromosomin osa tai osia muualta samasta kromosomista
* Siirtymä (translokaatio), jossa kaksi erilaista kromosomia vaihtavat osia

## Lähteet
* 
*
Malcolm Bradbury

**Malcolm Stanley Bradbury** (7. syyskuuta 1932 Sheffield, Britannia – 27. marraskuuta 2000 Norwich, Britannia
), Sir, oli englantilainen kirjailija, televisiosarjojen käsikirjoittaja ja kirjallisuuden professori.

Bradbury syntyi Sheffieldissä, josta perhe muutti vuonna 1935 Lontooseen. Hän opiskeli kirjallisuutta ensin Leicesterin yliopistossa ja sitten Queen Mary Collegessa, jossa hän vuonna 1955 suoritti M. A. -loppututkinnon. Vuosina 1955–1958 hän työskenteli vuoroin Manchesterin ja Indianan yliopistoissa Britanniassa ja Yhdysvalloissa. Palattuaan vuonna 1958 Britanniaan hän joutui sydänleikkaukseen. Sairaalassa hän viimeisteli ensimmäisen romaaninsa *Eating People is Wrong*, joka ilmestyi vuonna 1959. Sen alaotsikkona on ”komedia”, ja huumori leimaa myöhempiäkin kaunokirjallisia teoksia.

Luovan kirjoittamisen ohella Bradbury oli vakavasti otettava kirjallisuudentutkija. Hänen tutkimuksensa käsittelivät varsinkin romaanilajia. Hänen tunnetumpia tieteellisiä teoksiaan ovat *What is a Novel?* (1969), *The Novel Today* (1977), *The Modern American Novel* (1983) ja *The Modern British Novel* (1993).

Fiktiivisissä teoksissaan hän usein parodioi yliopistomaailmaa ja kirjallisuudentutkimusta, kuten teoksessaan *My strange quest for Mensonge, structuralism’s hidden hero* (1987, suom. *Mensonge strukturalismin salainen sankari*, 1992). Bradbury laskee leikkiä Roland Barthesin tekijän kuolemasta: 

Bradbury sekoitetaan usein David Lodgeen, joka myös on kirjoittanut yliopistomaailmaan sijoittuvia humoristisia romaaneja. Bradburysta kirjoittamassaan muistokirjoituksessa Lodge sanoo jäävänsä kaipaamaan kirjallista kaksoisveljeään.

Bradbury lyötiin ritariksi vuonna 2000 kirjallisten ansioidensa takia. Monista hänen teoksistaan, kuten romaanista *Ajan mies*, on tehty televisioversio. Bradbury on sovittanut myös televisiosarjoja, kuten *[[Yorkshiren etsivät]]*.

## Suomennetut teokset
* *Ajan mies* (*The History Man*, 1975), suom. Pentti Saarikoski, Helsinki: WSOY 1978 
* *Vaihtokurssit* (*Rates of Exchange*, 1983), suom. Arto Häilä, Helsinki: WSOY 1984 ISBN 1984 951-0-12356-0
* *Mensonge: strukturalismin salainen sankari* (*My Strange Quest for Mensonge*, 1989), suom. Mikko S. Lehtonen, Tampere: Vastapaino 1992 

## Lähteet

## Aiheesta muualla
*
Mellakkapoliisi

**Mellakkapoliisi** on poliisi, joka on vastuussa mellakantorjunnasta ja mielenosoitusten hallinnasta. Suomessa tapahtuvaa vastaavaa poliisitoimintaa kutsutaan **joukkojenhallinnaksi**.

## Varustus
Joukkojenhallintaan käytettävillä poliiseilla on yleensä varusteinaan  kilpi, teleskooppipatukka, ampuma-ase, kaasusumutin, etälamautin ja henkilökohtainen suojavarustus, johon kuuluu mm. visiirillä varustettu kypärä. Tavanomaisesti poliisit muodostavat kilpirintaman, jolla suunnataan mielenosoittajien liike tiettyyn suuntaan. Samaan tarkoitukseen käytetään usein myös aitoja. Mikäli nämä keinot eivät riitä, poliisi käyttää useissa maissa vesitykkejä tai kyynelkaasua mellakoiden hillitsemiseen.

Suomessa Rajavartiolaitokselle on hankittu joukkojenhallintaa varten suojavarusteita sekä koulutusta poliisilta, ja rajavartijoita on ollut poliisien mukana joukkojenhallintatehtävissä eri puolilla Suomea.

## Mellakkapoliisien käytön yleistyminen
Mellakkapoliisien käyttö tuli tavanomaiseksi länsimaissa 1960-luvun mielenosoitusten yhteydessä. Suomessa vastaavaa koulutusta on annettu kuitenkin vasta 1990-luvulta lähtien. Ennen mellakkapoliisitaktiikoiden käyttöönottoa väkivaltaiset mielenosoitukset tuottivat usein laukaustenvaihdon poliisien ja mielenosoittajien välillä. Mikäli väkijoukon rauhoittamiseen käytettiin tavanomaisia sotilaita, seurauksena oli usein huomattava määrä kuolonuhreja.

## Ratsupoliisit

Ratsupoliiseja käytetään usein pitämään yllä järjestystä väkijoukoissa, sillä isokokoiset hevoset rauhoittavat mahdollisesti väkivaltaisia yksilöitä tehokkaasti. Hevonen tarjoaa myös ratsastajalleen hyvän näkyvyyden ja tehokkaan mahdollisuuden lyödä alaspäin. 

Keisarillinen Venäjä käytti mellakoiden ja mielenosoitusten hajottamiseen usein kasakkayksiköitä, joiden koko kadun leveydeltä käyntiä etenevä linja, mahdollisesti sapelit paljastettuina sai yleensä väkijoukon hajaantumaan jo ennen kosketusta. Vaikka kasakat käyttivätkin yleensä ruoskia (nagaikka) kosketuksen ensimmäisessä vaiheessa ja sapelien hamaraa tai lapetta toisessa, riski ihmisten tallautumisesta hevosten jalkoihin oli merkittävä ja kuolonuhrejakin tuli. Hevoset oli myös opetettu potkimaan käskystä.

## Lähteet
* 
* 

### Viitteet

## Aiheesta muualla
Decapitated

**Decapitated** on puolalainen death metal -yhtye, joka perustettiin Krosnossa vuonna 1996. Debyyttinsä *[[Winds of Creation]]* yhtye julkaisi vuonna 2000. Sitä kaksi vuotta myöhemmin seurannut *[[Nihility]]* oli teknisempi ja brutaalimpi levy, mutta vuoden 2004 *[[The Negation]]* sekä 2006 *[[Organic Hallucinosis]]* sisältävät pehmeämpää ja tyypillisempää death metalia.

Kesällä 2005 vokalisti Sauron jätti yhtyeen terveyssyistä, ja tilalle tuli nykyinen Atrophia Red Sunista tunnettu laulaja Covan. 

Yhtye joutui 29. lokakuuta 2007 vakavaan liikenneonnettomuuteen Homelissa, Valko-Venäjällä. Sen vokalisti Covan sekä rumpali Vitek saivat vakavia päähän kohdistuneita vaurioita, ja heidät kuljetettiin 550 kilometrin päähän Moskovaan ensiapuun. Witold Kiełtyka menehtyi saamiinsa vammoihin venäläisessä sairaalassa 2. marraskuuta 2007.

## Diskografia
**Studioalbumit**
* 
* 
* 
* 
* 
* 
* 
* 

;Kokoelma-albumit**
* 
* 

;Demot
* 
* 

;Singlet
* ”The Blasphemous Psalm to the Dummy God Creation” (2014)

;DVD-julkaisut
* 

== Jäsenet ==
**Nykyiset jäsenet**
* [[Wacław Kiełtyka|Vogg]] – [[sähkökitara]]
* Rafał Piotrowski – [[laulu]]
* [[Filip Hałucha|Heinrich]] – [[bassokitara]]
* [[Kerim Lechner|Krimh]] – [[Rumpusetti|rummut]]

**Entiset jäsenet'''
* Sauron – laulu (1996–2005)
* Vitek – rummut (1996–2007)
* Martin – basso (1997–2007)
* Jacek Hiro – kitara (2004, vain kiertueella)
* Covan – laulu (2005–2009)
* Richard Gulczynski – basso (Yhdysvaltain-kiertue 2006)

## Lähteet

## Aiheesta muualla
* Yhtyeen virallinen sivusto  
* Decapitated  levy-yhtiö Earachen sivustolla 
*
Costa Blanca

**Costa Blanca** eli "Valkoinen rannikko" on Alicanten maakunnassa Kaakkois-Espanjassa sijaitseva yli 200 kilometriä pitkä rannikko joka rajoittuu pohjoisessa Denian kaupunkiin ja Costa de Valencia -rannikkoon sekä etelässä Torreviejan kaupunkiin ja Costa Calida -rannikkoon. Nimen Costa Blanca alueelle antoi brittiläinen lentoyhtiö BEA mainostaessaan aluetta turistikohteena vuodesta 1957 alkaen. Costa Blancan alueella turismi onkin merkittävä elinkeino. 

Aurinkorannikon tavoin Costa Blanca on suomalaisten suosiossa, ja heitä asuu alueella noin 5&nbsp;000–8&nbsp;000.

## Kuvia

Kuva:Jávea desde el Montgó.jpg|Jávea/Xàbia
Kuva:Sonnenaufgang_penon_de_ifach.jpg|Penó d'Ifac
Kuva:Altea3.jpg|Altea
Kuva:Villajoyosa.jpg|La Vila Joiosa
Kuva:Alicante_Spain_CastilloSantaBarbara.jpg|Alicanten satama
Kuva:Alicante.jpg|Katunäkymä Alicantessa
Kuva:Playa El Fosa de Calpe.jpg|Ranta Calpessa
Kuva:Montgo.jpg|El Montgó
Kuva:Castillo de Denia.jpg|Denian linnake 
Kuva:Elche - parque municipal1.jpg|Palmumetsää Elchessä
Kuva:Calle_típica_Altea_Alicante.JPG|Katunäkymä Alteassa


## Lähteet
Formula One 06

**Formula One 06** (**F1 06**) on SCE Studio Liverpoolin (entinen Psygnosis) kehittämä ja Sony Computer Entertainmentin julkaisema ajopeli. Peli on julkaistu PlayStation 2:lle, PlayStation Portablelle vuonna .

Peli on Formula 1 -aiheinen ja kuuluu *[[Formula 1 (videopelisarja)|Formula One]]* -pelisarjaan. PlayStation 3:lle julkaistu peli on nimeltään Formula One Championship Edition.

## Pelimuodot
Peli sisältää kaikki Formula 1 -kauden 2006 tallit, kuljettajat ja radat sekä debytoineet tallit Scuderia Toro Rosso, Super Aguri ja Midland F1 Racing. Edellisten versioiden tapaan pelissä on mukana myös uramoodi.

Pelissä on viisi erilaista pelimuotoa:

* Maailmanmestaruuskausi, jossa voi ottaa osaa kokonaiseen vuoden 2006 F1-kauteen.
* Kisaviikonloppu, jossa voi haluamallaan kuskilla ajaa kokonaisen kisaviikonlopun, johon kuuluvat harjoitukset, aika-ajot ja kisa.
* Pikakisa, jossa pelaaja voi haluamallaan kuljettajalla ajaa pelkän kisan.
* Aikakisa, jossa pelaaja voi kartuttaa ajotaitojaan haluamallaan kuljettajalla ja radalla sekä yrittää rikkoa kierrosennätyksiä.
* Urapeli, jossa pelaaja luo kuskin ja aloittaa tulokkaana sekä yrittää päästä parempiin talleihin.

## Pelaaminen
Urapelissä pelaaja voi pelata viisi kokonaista kautta. Pelaaja aloittaa uransa Super Agurin, Scuderia Toro Rosson ja Midlandin tapaisten pikkutallien kanssa. Parempien suoritusten myötä hänen arvostuksensa nousee, ja pelaaja voi päästä ajamaan hallitsevien mestareiden autoa Renault F1:lle.

Pelissä on ajoa helpottavia apuja, kuten automaattinen jarrutus, jossa auto hiljentää vauhtia mutkiin, visuaalinen ajolinja, jota seuraamalla voi parantaa kierrosaikoja, spinnauspalautin, jossa auto automaattisesti palautuu ajosuuntaan, jos pelaaja pyörähtää radalla, luistonesto, joka parantaa auton pysymistä radalla, lukkiutumattomat jarrut, joiden avulla jarrut eivät lukkiudu ajon aikana, ohjausapu, joka helpottaa mutkiin ajamista sekä ajovakaudenhallinta, joka määrittää, kuinka helposti auto pyörähtää ympäri.

Peliä tehtiin vain PlayStation 2:lle ja PlayStation Portable:lle. Pelissä on mukana myös uusi aika-ajojen pudotuspelisysteemi, joka tuli Formula Ykkösiin vasta kyseisellä kaudella. Pelin muita uutuuksia ovat lämmittelykierros sekä testiratana käytettävä Jerezin rata Espanjassa. Erilaisia tavoitteita täyttämällä (esimerkiksi maailmanmestaruuden voittamalla) saa avattua erilaisia palkintoja. Pelin palkintokaapista pelaajat voivat katsoa eri Grand Prixeissä voittamiaan pokaaleja. Verkkopeli poistettiin PlayStation 2:n ja PlayStation Portable:n lopullisista versioista. Studio Liverpoolin mukaan syynä oli ajan loppuminen. Pelissä on myös suomenkielinen selostus, josta vastaavat Oskari Saari ja Erkki Mustakari.

Pelin PlayStation 3 -versio *[[Formula One Championship Edition]]* on käytännössä samanlainen, mutta graafisesti kehittyneempi.

## Tallit ja kuljettajat

## Radat

## Aiheesta muualla
* Virallinen sivusto
Norsunluurannikon lippu

**Norsunluurannikon lippu** on trikolorilippu, jonka kolme väriä ovat oranssi, valkoinen ja vihreä. Värit kuvaavat maan pohjoisosan savannia (oranssi), rauhaa (valkoinen) sekä toivoa ja maan eteläosan metsiä (vihreä). Värit ovat samat kuin Nigerin lipussa. Lippu muistuttaa suuresti Irlannin lippua, mutta siinä on eri mittasuhteet ja käänteinen värien sijoittelu.

Norsunluurannikon lippu otettiin virallisesti käyttöön 3. joulukuuta 1959.

Norsunluurannikon lippu kuuluu antipanafrikkalaisiin lippuihin. Tämä johtuu siitä, että Norsunluurannikolla on haluttu vaalia hyviä suhteita entiseen emämaahan Ranskaan ja suhtauduttu nuivasti panafrikkalaisuuteen.

## Lähteet
Joensuun lentoasema

**Joensuun lentoasema**  on Liperin ja Kontiolahden rajalla, noin 11 kilometriä Joensuun keskustasta luoteeseen sijaitseva lentoasema. Vuonna 2019 lentoaseman kautta kulki yhteensä 126 613&nbsp;matkustajaa, joista 112&nbsp;564 oli kotimaan lentojen matkustajia ja 14&nbsp;049 kansainvälisten lentojen matkustajia. Matkustajamäärä kasvoi 4,2&nbsp;% vuoteen 2018 verrattuna; kotimaan liikenteessä 1,3&nbsp;% ja kansainvälisessä liikenteessä 35&nbsp;%.

Lentoasemaa kutsutaan toisinaan Onttolan lentoasemaksi, sillä sen mielletään sijaitsevan Kontiolahteen kuuluvassa Onttolan kylässä; osa lentoaseman alueesta on Kontiolahden kunnan puolella.

## Historia

Lentoasema on perustettu vuonna 1937. Toisen maailmansodan aikana lentokenttä oli sotilaskoneiden käytössä. Esimerkiksi jatkosodan aikana (14. helmikuuta 1944 tilanteen mukaan) oli Onttolan eli Joensuun lentokenttä Lentorykmentti 4:n pommituslentolaivue 44:n ja 48:n käytössä. Edellisellä oli lentokoneinaan Junkers Ju 88 ja jälkimmäisellä sekä Bristol Blenheim että Petljakov Pe-2.

Helsingin ja Joensuun väliset lennot alkoivat vuonna 1950, ympärivuotisesti 1953, aluksi Kar-Airin operoimana. Kiitotie pidennettiin nykyiseen pituuteensa 1992. 1990-luvulla keskeisiä tilauslentokohteita olivat ainakin Petroskoi (1994-) ja Lontoo (1996-).

Lentoasemalla sijaitsevalla Ilmatieteen laitoksen sääasemalla mitattiin 29. heinäkuuta 2010 Suomen lämpöennätys 37,2 astetta.

## Infrastruktuuri ja fasiliteetit

Lentoaseman kiitotie 10/28 on 2&nbsp;500 metriä pitkä ja 52 metriä leveä. Kiitotie 28 on varustettu ILS-mittarilähestymisjärjestelmällä. Aiemmin lentoasemalla oli myös toinen, 1&nbsp;200 metriä pitkä kiitotie 17/35, joka kuitenkin poistettiin käytöstä 25. elokuuta 2008 alkaen. Joensuun lentoasemalla otettiin ensimmäisenä Suomessa käyttöön pystysuuntaopastuksen mahdollistavat APV&nbsp;SBAS&nbsp;(LPV)&nbsp;GPS -lähestymiset 12. joulukuuta 2013. Ne korvaavat tulevaisuudessa osittain ILS-mittarilaskeutumisjärjestelmät. Vastaavia menetelmiä on käytetty Yhdysvalloissa jo 2000-luvun alusta lähtien mittarilentovarustelluissa yleisilmailukoneissa.

Joensuun lentoasemalla toimii myös Pohjois-Karjalan rajavartioston ylläpitämä kansainvälinen rajanylityspaikka.

## Lentoyhtiöt ja kohteet

Joensuun lentoasemalta operoi yksi lentoyhtiö yhdellä reitillä (tammikuu 2026).

## Maaliikenneyhteydet

* Seututietä  pitkin yhteys valtatielle  , jota pitkin yhteys Joensuuhun ja edelleen Tohmajärvelle ja Niiralan raja-asemalle Venäjän vastaiselle rajalle (itään) sekä Siilinjärvelle ja Kuopioon (länteen).
*  Paikallisliikenteen (JOJO) bussiyhteys Joensuun keskustaan Noljakan ja Onttolan kautta, linjat 4 ja 6 (osa vuoroista).

## Matkustajatilastot

## Lähteet

## Aiheesta muualla

*Finavia – Joensuun lentoasema
*Suomen ilmailukäsikirja – Joensuun lentoasema 
*
*Virtual Finnairin esittely Joensuun lentoasemasta 
*Joensuun ilmasilta kotisivut
*”Karjalan pojat” – artikkeli Junkers pommikoneen suojan entisöinnistä Onttolan lentokentällä 
*
Magnus Fredrik Tawast

**Magnus Fredrik Tawast** (29. kesäkuuta 1728 Kangasniemi – 5. huhtikuuta 1789 Kuopio) oli suomalainen ammattisotilas. Tawast oli yhdessä veljensä Torsten Tawastin kanssa koko Pohjois-Savon suurimpia maanomistajia, ja heidän vaikutusvaltansa oli samaa luokkaa kuin omaisuutensa.

Suvun perinteitä noudattaen Tawast meni armeijan palvelukseen, ensin vapaaehtoisena 1735 Savon jääkäreihin, missä kohosi 1772 aliluutnantiksi. Hän erosi vänrikkinä ja eli maanviljelijänä Halolan tilalla Kuopiossa. Tawast omisti 1760-luvulla ja 1770-luvulla Haminalahden kartanon Kuopiossa, minkä luovutti 1778 tyttärelleen Anna Christinelle ja tämän miehelle sekä Halolan kartanon, joka sijaitsee nykyisin Maaningalla. 

## Perhe
Tawastin vanhemmat olivat isonvihan sotavuosien aliluutnantti Torsten Tawast ja turkulainen professorintytär Anna Pihlman. Tawastin puoliso oli Klas Johan Molanderin sisar Maria Elisabet Molander, ja heillä oli kymmenen lasta, joista Johan Henrikistä tuli kenraali. Tytär Anna Christina oli naimisissa luutnantti Jonas Mauritz von Wrightin kanssa ja pari sai myötäjäisekseen Haminanlahden kartanon. Von Wrightin taiteilijaveljekset kutsuivat isoäitiään Anna Christinaa Haminalahden "suureksi rouvaksi". Toinen tytär Fredrika Lovisa nai tulevan Porvoon piispan Johan Molanderin. Pojista Torsten toimi Savon ja Karjalan läänin maaherrana 1812-1813. "Juuri näiden sukujen kartanoissa luotiin se korkeatasoinen kustaviaaninen kulttuuri, joka teki Kuopion kuuluisaksi koko Ruotsin valtakunnassa ja joka samalla loi pohjaa kansallisessakin mielessä mitä maineikkaimmille saavutuksille".

## Katso myös

* Tawast

## Lähteet
Työn Ääni

**Työn Ääni** oli Vaasassa vuosina 1924–1930 ilmestynyt radikaalivasemmiston sanomalehti.

Sosialistisen työväenpuolueen *[[Vapaa Sana (Vaasa)|Vapaan Sanan]]* lakkauttamisen jälkeen sen kirjapaino vapautui takavarikosta kesällä 1924, jolloin kommunistien ohjaamat työväenjärjestöt alkoivat julkaista uutta *Työn Ääni* -lehteä. Poliittisen julistuksen ohella se pyrki mahdollisuuksien mukaan olemaan myös uutisvälittäjä. Vuonna 1929 *Työn Ääni* oli hetken aikaa kommunisteista irtautuneen Suomen työväen vasemmistoryhmän kannattajien hallussa, mutta Suomen kommunistinen puolue valtasi sen pian takaisin vaikutuspiiriinsä.

Lapuan liikkeen aktivistit tuhosivat *Työn Ääntä* painaneen kirjapainon maaliskuussa 1930, minkä jälkeen lehteä painettiin lyhyen aikaa Oulussa. Se lakkautettiin määräajaksi saman vuoden keväällä jo ennen varsinaista kommunistilehtien kieltämistä. Lehden kirjapainoyhtiö joutui sosiaalidemokraateille, jotka perustivat oman lehden *[[Pohjanmaan Kansa]]n*.

Kolmesti viikossa ilmestyneen lehden päätoimittajina työskentelivät Toivo Latva (1924–1925), Hannes Mykkänen (1925–1927 ja 1929–1930) ja Arvi Laakso (1927–1928).

## Katso myös
*Vaasan mellakka

## Lähteet

## Aiheesta muualla
* ''Työn Ääni'' digitoituna kansalliskirjastossa
* Huomiota herättänyt kirjapainon hävitys Vaasassa, Suomen Kuvalehti, 05.04.1930, nro 14, s. 33, Kansalliskirjaston digitaaliset aineistot
Jussi ja Kieku ja Kaiku

**Jussi ja Kieku ja Kaiku** on suomalaisen laulajan Jussi Raittisen studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jussi Raittinen – laulu, taustalaulu
* Esko Heikkinen – trumpetti
* Juhani Aaltonen – tenorisaksofoni, huilu
* Unto Haapa-aho – klarinetti, tenorisaksofoni
* Jukka Orma – kitara
* Juha Tikka – basso
* Aimo Hakala – rummut
* Pedro Hietanen – haitari, ARP-syntetisaattori, piano, taustalaulu
* Jani Uhlenius – haitari, piano
* Antero Jakoila – kitara
* Lapsikuoro Karviaiset – taustalaulu
* M. A. Numminen – taustalaulu

## Aiheesta muualla
* Rytmimusiikin Syke: Jussi ja Kieku ja Kaiku
Danny the Dog

**Danny the Dog** (joissain yhteyksissä nimellä *Unleashed*) on Louis Leterrierin ohjaama rikos-, draama- ja toimintaelokuva vuodelta 2005. Elokuvan on käsikirjoittanut Luc Besson ja sen pääosia näyttelevät Jet Li, Morgan Freeman ja Bob Hoskins. Elokuvan valmistusmaat ovat Ranska, Yhdysvallat ja Yhdistynyt kuningaskunta. Sen kesto on 102 minuuttia.

## Juoni

Danny on asustanut koko ikänsä Bart-nimisen gangsterin luona. Hän joutuu käyttämään koiran tavoin kaulapantaa, mutta kun kaulapanta aukaistaan, hänestä tulee voittamaton tappelija. Bart käyttää häntä apunaan periessään velkojaan. Danny pääsee kuitenkin vapaaksi gangsterien ”kuoltua”. Danny pääsee sokean pianonsoittajan Samin ja tämän kasvattaman Victoria-tytön luokse asumaan. Pian kuitenkin selviää, että gangsterit ovat elossa ja aikovat hankkia Dannyn takaisin. Danny ei kuitenkaan halua enää tapella tai olla gangsterien apuna. 

## Rooleissa

## Lähteet
Hernepyssy

**Hernepyssy** (puhekielessä myös **lutku**, **kortsupyssy**, **kortsari** tai **floppari**) on lasten leikkikalu. Yksinkertaisimmillaan hernepyssy on ontto putki, jolla voidaan ”ampua” pieniä ”ammuksia”, kuten kuivattuja herneitä. Hernepyssy voidaan valmistaa esimerkiksi koiranputkesta tai vaateripustimien muoviputkista. Ammuksina voi käyttää esimerkiksi kuivattuja herneitä, pihlajanmarjoja, pieniä kiviä, marjoja tai hauleja.

Hernepyssy voi toimia puhallusputken periaatteella, mutta sen voi valmistaa myös kiinnittämällä esimerkiksi teipillä putken toiseen päähän kumihansikkaista leikatun sormen tai ilmapallon, jota venyttämällä ammus ammutaan. Jälkimmäisen tyyppinen, ritsaa periaatteeltaan muistuttava hernepyssy on suusta ladattava. Sitä voi muunnella esimerkiksi laittamalla siihen kahvan ja teippaamalla monta lutkuputkea yhteen tai laittamalla putken päähän tyhjän virvoitusjuomapullon, josta on pohja leikattu irti, jolloin ampumisesta lähtee tavallista kovempi ääni. Koska tämän tyyppisellä hernepyssyllä ammuttavat esineet voivat saavuttaa paljon suuremman lähtönopeuden, on se varsin vaarallinen lelu. Sillä ammutun herneen osuminen lihakseen on kivuliasta ja saattaa aiheuttaa mustelman. Lyijyhaulilla ammuttu laukaus voi saavuttaa jopa nopeamman lähtönopeuden kuin joistakin ilmakivääreistä ammuttu laukaus.

Usein hernepyssyillä leikitään vain ampumalla herneitä ihmisiä päin, mutta niillä voi käydä myös leikkisotaa.
Syyskorennot

**Syyskorennot** (*Sympetrum*) ovat varsinaisiin sudenkorentoihin lukeutuva suku. Suku on hyvin laajalle levinnyt ja runsaslajinen.

Syyskorennoille tyypillisiä piirteitä ovat useimmiten kirkasväriset koiraat ja kellertävät naaraat ja pienehkö koko. Lajit ovat useimmiten ns. syyslajeja, eli ne lentävät syyskesällä ja syksyllä.

## Suomesta tavatut lajit

*elokorento (*Sympetrum flaveolum*)
*kulkusyyskorento (*Sympetrum fonscolombii*)
*lännensyyskorento (*Sympetrum striolatum*)
*punasyyskorento (*Sympetrum vulgatum*)
*tummasyyskorento (*Sympetrum danae*)
*verikorento (*Sympetrum sanguineum*)
*vyösyyskorento (*Sympetrum pedemontanum*)

## Lähteet

## Aiheesta muualla
*ITIS: Sympetrum 
*UniProt, Taxonomy: Sympetrum
Yli aidan

**Yli aidan** () on Dreamworks Animation Studiosin tekemä yhdysvaltalainen
animaatioelokuva, jonka ovat ohjanneet Tim Johnson ja Karey Kirkpatrick. Alkuperäisiä ääninäyttelijöitä ovat esimerkiksi Bruce Willis, William Shatner, Thomas Haden Church ja Avril Lavigne. Elokuvan ensi-ilta Suomessa oli 22. syyskuuta 2006.

Elokuva perustuu Suomessa nimellä *[[Aidan takaa]]* tunnettuun Michael Fryn ja T. Lewisin sarjakuvaan.

## Juoni

Elokuvan keskushahmona on pesukarhu RJ, joka tuhoaa vahingossa Vincent-karhun herkkuruoat. Jotta RJ ei joutuisi Vincentin tapettavaksi, puolivallaton pesukarhu lupaa hankkia kaikki ruoat viikon sisällä. RJ kutsuu eräitä pienellä metsäkaistaleella eläviä eläimiä hankkimaan kasakaupalla ruokaa metsän vieressä olevalta esikaupunkialueelta, jossa asuu ihmisiä. Asuinalueen ja metsän erottaa toisistaan vain suuri pensasaita. Aluksi kaikkia eläimiä pelottaa mennä ihmisten ilmoille, mutta pesukarhu saa nämä kuitenkin suostuteltua mukaansa. Siellä kaikki saavat tutustua ihmisten mukavuuksiin ja etsiä sieltä kaikenlaisia herkkuja. RJ väitti, että ruokaa on kerättävä talven varalle, mutta todellisuudessa hän haluaa antaa kaikki ruoat Vincentille. Ruuanhakumatkalla eläimet käyvät myös kovaa taistelua tuholaistorjujan, kissojen, koirien sekä erään esikaupungissa asuvan naisen kanssa.

## Äänirooleissa

Kahden pienen ihmisroolin ääninä olivat Lee Bienstock ja Sean Yazbeck, jotka olivat *[[Diili]]n* amerikkalaisversiossa voittaneet vastakilpailijansa ja saivat ääniroolit palkinnoksi.

## Lähteet
Kiiltokorennot

**Kiiltokorennot** (Corduliidae) ovat aitosudenkorentoja.

Kiiltokorennot ovat useimmiten metallinvihreitä tai tummanvihreitä partioivia saalistajia, joiden ruumiissa on usein keltaisia täpliä. Monien lajien levinneisyysalue on painottunut pohjoiseen ja useat lajeista elävät suoalueilla. Liitokorento on suomalaisittain erittäin poikkeava laji.

*Somatochlora*-suvun kiiltokorennot ovat levittäytyneet koko holarktiselle alueelle ja monet niistä ovat taigan ja tundran soiden lajeja. Eurooppalaisisista kiiltokorennoista hoikkakiiltokorennolla ja aapakiiltokorennolla on hyvin tyypillinen boreo-alpiininen levinneisyys; lajit elävät sekä pohjoisen taigavyöhykkeellä että etelämpänä vuoristoalueilla.

## Suomessa tavattavat lajit
*vaskikorento (*Cordulia aenea*)
*välkekorento (*Somatochlora metallica*)
*täpläkiiltokorento (*Somatochlora flavomaculata*)
*hoikkakiiltokorento (*Somatochlora arctica*)
*aapakiiltokorento (*Somatochlora alpestris*)
*tundrakiiltokorento (*Somatochlora sahlbergi*)
*liitokorento (*Epitheca bimaculata*)
Mercenary

**Mercenary** on tanskalainen metalliyhtye, joka yhdistelee power metallia ja melodista death metallia ja aiemmissa tuotoksissaan myös thrash metallia. Nykyään yhtyeen musiikki luokitellaan melodiseksi death metaliksi. Yhtye perustettiin vuonna 1991, ja se on julkaissut yhteensä kuusi albumia.

## Jäsenet
*Martin Buus − kitara (2002–)
*Jakob Mølbjerg − kitara (1995–)
*René Pedersen − basso, laulu (2006–)
*Morten Løwe − rummut (2009–)

### Entiset jäsenet
*Hans Jørgen Andersen - kitara (1991–1993)
*Henrik ”Kral” Andersen − basso, taustalaulu (1991–2006)
*Nikolaj Brinkman − kitara (1993–2000)
*Andreas W. Hansen – basso (1991–1993)
*Rasmus Jacobsen − rummut (1994–2002)
*Jakob Johnsen – rummut (1991–1993)
*Mike Park Nielsen − rummut (2002–2009)
*Signar Petersen − kitara (2000–2002)
*Mikkel Sandager − laulu (2002–2009)
*Morten Sandager − koskettimet, taustalaulu (2002–2009)

## Diskografia

### Studioalbumit

* 1998: *[[First Breath]]*
* 2002: *[[Everblack]]*
* 2004: *[[11 Dreams]]*
* 2006: *[[The Hours that Remain]]*
* 2008: *[[Architect of Lies]]*
* 2011: *[[Metamorphosis (Mercenaryn albumi)|Metamorphosis]]*
* 2013: *[[Through Our Darkest Days]]*
* 2023: *[[Soundtrack For The End Times]]*

### EP:t

* 1996: *[[Supremacy (EP)|Supremacy]]*

### Kokoelmat

* 2006: *[[Retrospective]]*

### Demot

* 1993: *[[Domicile]]*
* 1994: *[[Gummizild]]*

## Aiheesta muualla

* Mercenaryn kotisivut
*
Mosku – lajinsa viimeinen

**Mosku – lajinsa viimeinen** on Tapio Suomisen ohjaama historiallinen elämäkertaelokuva, joka kertoo Aleksi Hihnavaarasta eli ”Moskusta” (1882–1938). Mosku oli Itä-Lapissa elänyt poronomistaja ja kiistelty hahmo Lapin historiassa. Hän sai mainetta toiminnastaan sisällissodan jälkeisissä porokahakoissa, jotka johtivat useisiin surmatöihin. Kahakoissa suomalaiset poronomistajat olivat vastakkain porovarkauksia tehneiden kolttasaamelaisten ja Neuvosto-Venäjälle paenneiden punaisten kanssa. Elokuva pohjautuu Sakari Kännön kirjaan *[[Mosku (kirja)|Mosku]]*. Moskua esittää Kai Lehtinen.

Elokuvan teatteriversio kestää 136 minuuttia, mutta televisiolle tehdyn sarjan kesto on 169 minuuttia. Pidempi versio on esitetty televisiossa neliosaisena sarjana. 

Elokuva ei vastaa täsmällisesti Kännön kirjassa kuvattua todellisuutta. Kirjassa esimerkiksi Moskun elämän loppuvaihe ja kuolema on kuvattu hieman eri tavalla: Mosku kuolee sydänpysähdykseen nukkuessaan krapulaansa pois.

## Rooleissa

## Lähteet
Volkswagen Sharan

**Volkswagen Sharan** on Volkswagenin vuosina 1995–2022 valmistama tila-automalli. *Sharan* on persiaa ja tarkoittaa *kuningasten kuljettajaa*.

## Volkswagen Sharan I (1995–2010)

Ensimmäisen sukupolven Sharan sai alkunsa Volkswagen-konsernin ja Fordin yhteistyönä. Näihin aikoihin aivan uuden mallin kehittäminen kilpailijan kanssa yhteistyössä nähtiin ainoana mahdollisuutena ehtiä mukaan Euroopassa virinneeseen tila-autobuumiin. Sharania ryhdyttiin valmistamaan Palmelan tehtaalla Portugalissa. Fordin mallit saivat nimen Ford Galaxy. Autoja alettiin valmistamaan myös Volkswagen-konserniin kuuluvan SEATin merkillä, jolloin se sai nimekseen SEAT Alhambra. Näistä kolmesta mallista Sharania ei tuotu Suomeen. 

Vuoden 1999 Euro NCAP -kolaritestistä Sharan sai tulokseksi kolme tähteä viidestä. 

Bensiinimoottoreina olivat aluksi nelisylinterinen 2,0-litrainen (115&nbsp;hv) sekä 2,8 VR6 (174&nbsp;hv), joka oli saatavana nelivetoisena Syncro-mallina. Dieselmoottorina oli 1,9 TDI (90&nbsp;hv), josta tuli vuoden 1996 lopulla myös 110-hevosvoimainen versio. Loppuvuonna 1997 esiteltiin turboahdettu 1,8-litrainen (150&nbsp;hv) bensiinimoottori. 

Vuonna 2000 Sharanin keulan ilmettä uudistettiin uudempien Volkswagen-mallien mukaiseksi. Manuaalivaihteisto muuttui kuusivaihteiseksi kaikissa bensiinimoottoreissa, automaattivaihteisto puolestaan viisiportaiseksi 1,8-litraisessa ja VR6:ssa. Tehokkaamman dieselmoottorin teho nousi 115 hevosvoimaan, ja nyt siihen oli saatavana neliveto. VR6 sai neliventtiilikannen ja teho nousi 204 hevosvoimaan. 

Syksyllä 2002 dieselmoottorista esiteltiin 130-hevosvoimainen versio, vuoden 2005 alussa lisäksi 150-hevosvoimainen. Loppuvuonna 2005 ensin mainittu korvattiin 2,0-litraisella TDI:llä (140&nbsp;hv). 

Vuoden 2004 lopulla Sharan kävi läpi toisen faceliftinsä, jossa se sai muun muassa uudet takavalot ja kromatun etusäleikön. 

Kevään 2006 uutuutena oli nestekaasua polttoaineenaan käyttävä versio 2,0-litraisesta. Samaan aikaan 1,9-litraisen dieselmoottorin 90-hevosvoimainen versio poistui valikoimasta, vuotta myöhemmin myös 150-hevosvoimainen. 

## Volkswagen Sharan II (2010–2022)

Toisen sukupolven Sharan esiteltiin Geneven autonäyttelyssä keväällä 2010, ja se on kokonaan Volkswagen Groupin omaa suunnittelua. Hieman myöhemmin esiteltiin sisarmalli SEAT Alhambra. Autot perustuvat muun muassa Volkswagen Passatissa ja Škoda Superbissa käytetylle A6-pohjalevylle. Takana on liukuovet, jotka helpottavat kulkua toiselle ja kolmannelle riville.

Vuoden 2010 Euro NCAP -kolaritestistä Sharan sai tulokseksi täydet viisi tähteä.

Moottorivalikoimassa olivat aluksi bensiinimoottorit 1,4 TSI (150&nbsp;hv) ja 2,0 TSI (200&nbsp;hv) sekä dieselmoottori 2,0 TDI (140/170&nbsp;hv). Vuoden 2011 lopulla tuli dieselmoottorin 115-hevosvoimainen versio ja alkuvuonna 2013 170-hevosvoimaisen teho nousi 177 hevosvoimaan.

Vuonna 2015 Sharanille tehtiin kevyt kasvojenkohotus, jossa se sai LED-takavalot, uuden ohjauspyörän ja nykyaikaisemman tietoviihdejärjestelmän. 2,0 TSI:n teho nousi 220 hevosvoimaan ja dieselmoottorin uudet tehovaihtoehdot olivat 115, 150 ja 184 hevosvoimaa. 

## Lähteet

## Aiheesta muualla
Jussi merihädässä

**Jussi merihädässä** on Jussi Raittisen vuonna 1982 julkaistu neljäs sooloalbumi. Levyn sisältö koostuu pääosin lastenmusiikista. Albumi on julkaistu ainoastaan vinyylinä ja C-kasettina, eikä siitä ole olemassa CD-painosta.

Levyllä on edellisen lastenmusiikkiin keskittyneen albumin (Jussi ja Kieku ja Kaiku) tapaan melko näkyvänä taustavaikuttajana M. A. Numminen, joka on säveltänyt albumille muutamia uusia kappaleita. Lisäksi levyllä on uusia kappaleita myös mm. Pedro Hietaselta ja Eero Luparilta, sekä muutama ennestään tuttu lastenlaulu, kuten Georg Malmsténin *Mikki Hiiri merihädässä*. 

Kappale *Metsämökin tonttu* on levytetty alun perin jo vuonna 1974, jolloin kyseinen kappale voitti Syksyn sävel-kilpailun. Myös kappale *Höpö-höpinää* on tehty alun perin Syksyn säveltä varten vuonna 1980, mutta se jätettiin tuolloin julkaisematta kilpailusta karsiutumisen vuoksi.

## Kappaleet
### A-puoli

#Lapsenvahdin rock &ndash; 2:07 (Baby Sittin’ Boogie – säv. Johnny Parker, san. Reino Helismaa)
#Turkkilainen tupa-koi &ndash; 3:37 (säv. Pedro Hietanen, san. Jukka Itkonen)
#Taa-taa Tarzani &ndash; 2:46 (säv. Eero Lupari, san. Jukka Itkonen)
#Mikko Virtanen &ndash; 2:06 (säv. M. A. Numminen, san. Kari Kilpinen)
#Pekka Töpöhäntä &ndash; 2:54 (säv. M. A. Numminen, san. Kari Kilpinen)
#Maapallon ympäri &ndash; 3:18 (säv. Jussi Raittinen, san. Jukka Itkonen)
#Tiku ja Taku &ndash; 2:23 (säv. Toivo Kärki, san. Reino Helismaa)
#Kyllästynyt konesorsa &ndash; 0:48 (säv. Pedro Hietanen, san. Jukka Itkonen)

### B-puoli

#Mikki Hiiri merihädässä &ndash; 3:42 (säv. Georg Malmstén, san. R. R. Ryynänen)
#Intiaanin sotahuuto &ndash; 2:40 (säv. san. Martti Piha)
#Höpö-höpinää &ndash; 2:42 (säv. san. Eero Lupari)
#Merileijona &ndash; 1:58 (säv. san. Sauvo Puhtila)
#Meidän varsa &ndash; 1:37 (säv. M. A. Numminen, san. Pirjo Haapiainen)
#Spaghetti, spaghetti, spaghetti &ndash; 2:54 (säv. Jani Uhlenius, san. M. A. Numminen)
#Metsämökin tonttu &ndash; 2:45 (säv. san. K. W. Blomqvist)
#Töölaul &ndash; 2:20 (säv. san. Trad.)

## Muusikot
* Jussi Raittinen – laulu, kazoo-pilli, intiaani, akustinen kitara
* Eero Lupari – sähkö- ja akustiset kitarat, rautalankasoolo, lapsi, Tarzan ja norsu, intiaani
* Juha Tikka – basso, trumpetti
* Vesa Aaltonen – rummut, congarummut
* Hillel Tokazier – piano
* Pedro Hietanen – piano, harmonikka, syntetisaattori, keittiöveitsi
* Kalle Lae – kitara
* Aimo Hakala – rummut
* Nono Söderberg – sähkökitara, kitarasyntetisaattori
* Olli Haavisto – sähkö- ja akustiset kitarat, dobro-liukukitara
* Pentti Lahti – bassoklarinetti, alttosaksofoni, baritonisaksofoni, huilu, piccolohuilu
* Karviaiset – taustalaulu
* Ryhmä Vironniemen päiväkodin lapsia – taustalaulu
* M. A. Numminen – ääni

## Aiheesta muualla
* Rytmimusiikin Syke: Jussi merihädässä
Rasvasolu

**Rasvasolu** eli **adiposyytti** on eläinsolu, jonka tehtävä on varastoida lipidejä eli rasva-aineita energiantuotantoa varten. Rasva varastoituu soluun pääosin triglyseridinä joko suureksi ja yhtenäiseksi pisaraksi (**valkoinen rasvasolu**) tai pieniksi ja erillisiksi pisaroiksi (**ruskea rasvasolu**). 

Valkoisissa rasvasoluissa suuri rasvapisara täyttää suurimman osan solusta pakottaen vähät soluelimet ja soluliman solun reunoille. Mikroskoopilla tarkasteltaessa valkoiset rasvasolut tunnistaa helposti juuri tästä syystä, sillä soluelimet näkyvät joidenkin solujen laidalla sirppimäisenä tummana alueena. Valkoiset rasvasolut ovat eläinkunnan yleisin rasvasolutyyppi.

Niin sanotuilla päärynälihavilla ihmisillä on valkoisten rasvasolujen lomassa sijaitsevia kutsuttuja beigenvärisiä rasvasoluja, jotka vastaavat ihonalaisen rasvakerroksen tulehdusta vaimentavista ja aivoterveyttä parantavista ominaisuuksista. Päärynälihavuus tarkoittaa rasvan kertymistä lanteille, reisiin ja pakaroihin.

Ruskeissa rasvasoluissa rasvapisarat ovat pieniä ja erillisiä eivätkä täten muodosta yhtenäistä aluetta soluun. Ruskeat rasvasolut sisältävät enemmän mitokondrioita kuin valkoiset ja tuottavat tästä syystä paremmin lämpöä. Ns. ruskeaa rasvaa esiintyykin tästä syystä erityisen runsaasti nimenomaan kylmään sopeutuneilla eläimillä. Ihmiselläkin on vauvana runsaasti ruskeita rasvasoluja, mutta niiden osuus vähenee iän myötä. Kylmään muita ihmiskansoja paremmin sopeutuneilla eskimoilla on kuitenkin runsaasti ruskeaa rasvaa myös myöhemmällä iällä.

## Lähteet
* 

### Viitteet
Belgian kuninkaallinen kirjasto

**Belgian kuninkaallinen kirjasto** (, ) (tunnettu myös nimillä *Bibliothèque royale Albert I* sekä *l'Albertine*) on Belgian liittovaltion kansallinen tieteellinen kirjasto ja kansalliskirjasto. Se sijaitsee Brysselissä Mont des Arts -kukkulalla ja ns. kuninkaallisessa korttelissa.

## Historia
Kirjaston synty ajoittuu Burgundin herttuoiden henkilökohtaiseen kirjastoon 1300- ja 1400-lukujen vaihteen tienoilla. Filip III Hyvän kuoleman aikoihin 1467 kirjastossa oli 900 nidettä. Vuonna 1559 Espanjan Filip II antoi kirjastolle nimeksi Kuninkaallinen kirjasto. Kirjaston avasi yleisölle 1772 Itävallan Alankomaiden (nyk. lähinnä Belgia) kuvernööri Karl Alexander Lothringen. Kirjastoa rikastuttivat useat 1800-luvun yksityiset kokoelmalahjoitukset, erityisesti Van Hultemin ja Fétisin kokoelmat.

Kirjaston tehtävänä on huolehtia merkittävästä kulttuuripääomasta, joka käsittää kaikki Belgiassa ilmestyvät julkaisut, mutta myös muissa maissa julkaistujen belgialaisten teosten hankinnan.

Muiden belgialaisten tieteellisten kirjastojen kanssa yhteistyössä se toteuttaa tehtäväänsä mahdollisimman laajan tiedon säilyttämisestä ja julkipanemisesta. Sen vastuulla on kaikkien tieteiden informaatiotarpeen tyydyttäminen, joko kirjastojen omien kokoelmien avulla tai sitten muualla, muissa kirjastoissa tallennetun informaationa avulla. Omien kokoelmiensa kautta se on mukana kansallisessa ja kansainvälisessä yhteistyössä, ja se on mukana järjestöissä ja erilaisissa aktiviteeteissa, jotka koskettavat sen toimialaa yleisesti ja myös kirjaston omasta erikoisluonteesta johtuen.

## Kokoelmat
Kirjaston kokoelmat käsittävät yli seitsemän miljoonaa teosta. Luonteensa vuoksi kirjaston kirjoja ei pääsääntöisesti lainata vaan lähdeteoksiin pääsee tutustumaan käsikirjastotyyppisesti. Kirjaston käyttö vaatii vähintään 16 vuoden ikää ja kirjastokortin, josta peritään pieni päivä- tai vuosikohtainen maksu. Aineiston viemä tila on noin 150 hyllykilometriä jakautuen kirjastorakennusten 17 kerrokseen.
*5 000 000 kirjaa,
*21 500 sanoma- ja aikakauslehteä
*150 000 karttaa
*32 000 käsikirjoitusta
*300 000 pienpainatetta
*9 200 mikrofilmiä
*50 000 äänitteen kokoelmat.

## Tehtävät
* Kansakunnan kulttuuripääoman hallinnointi ja säilytys
* Hankinta, hallinnointi sekä belgialaistem julkaisujen tarjoaminen käyttäjille
* Keskeinen tehtävä on tieteellisen informaation tarjoaminen
* Tieteen tuottaminen
* Käyttäjien palveleminen

## Lähteet

## Aiheesta muualla

* Historiallinen katsaus
Hentosudenkorennot

**Hentosudenkorennot** (Zygoptera), aikaisemmalta nimeltään **yhtäläissiipiset**, on toinen Euroopassa esiintyvä sudenkorentojen alalahko.

Hentosudenkorennot ovat keskikokoisia hyönteisiä, jotka kuuluvat sudenkorentoihin. Ne erotetaan aitosudenkorennoista seuraavasti:
* siivet ovat useimmiten levossa taitettuina toisiaan vasten tai nostettuna pystyasentoon takaruumiin päälle
* ruumis on hento
* silmät ovat pienet
* taka- ja etusiipien tyvet ovat samanlaiset

Tyypillinen hentosudenkorento on "pieni ja sininen" tytönkorento tai "iso ja sininen" neidonkorento. 

Hentosudenkorentoihin kuluu maailmassa noin 2&nbsp;700 lajia.

## Suomessa esiintyvät hentosudenkorennot

### [[Neidonkorennot]] (Calopterygidae)
*neidonkorento (*Calopteryx virgo*)
*immenkorento (*Calopteryx splendens*)

### [[Keijukorennot]] (Lestidae)
*isokeijukorento (*Lestes dryas*)
*sirokeijukorento (*Lestes sponsa*)
*idänkirsikorento (*Sympecma paedisca*)

### [[Tytönkorennot]] (Coenagrionidae)
*hoikkatytönkorento (*Ischnura elegans*)
*keritytönkorento (*Ischnura pumilio*)
*okatytönkorento (*Enallagma cyathigerum*)
*sirotytönkorento (*Coenagrion pulcellum*)
*eteläntytönkorento (*Coenagrion puella*)
*keihästytönkorento (*Coenagrion hastulatum*)
*kuutytönkorento (*Coenagrion lunulatum*)
*taigatytönkorento (*Coenagrion johanssoni*)
*vihertytönkorento (*Coenagrion armatum*)
*isotytönkorento (*Erythromma najas*)
*punatytönkorento (*Pyrrhosoma nymphula*)
*kääpiötytönkorento (*Nehalennia speciosa*)

### [[Sulkakoipikorennot]] (Platycnemididae)
*sulkakoipikorento (*Platycnemis pennipes*)

## Aiheesta muualla
*ITIS: Zygoptera
Bariumasetaatti

**Bariumasetaatin** kemiallinen kaava on C4H6BaO4 ja rakennekaava Ba(CH3COO)2. Se on etikkahapon (CH3COOH) bariumsuola ja se kuuluu asetaattien aineryhmään. Bariumasetaatista käytetään myös nimitystä *dibariumdiasetaatti*. Bariumasetaatti on normaaliolosuhteissa olomuodoltaan valkoista, kiteistä tai jauhemaista ainetta, jonka moolimassa on 255,4 g/mol, suhteellinen tiheys 2,47 g/cm3 (vesi = 1,0 g/cm3), liukoisuus veteen 59 g/100ml 20 °C:n lämpötilassa ja CAS-numero 543-80-6. 

## Ympäristö- ja terveysvaikutukset

Bariumasetaatin lyhytaikaisesta altistumisesta voi seurata vaikutuksia ruoansulatuskanavassa. Lyhytaikainen altistuminen bariumasetaatille voi alentaa myös seerumin kaliumpitoisuutta, jolloin siitä voi seurata vaikutuksia lihaksissa, sydämessä ja hermostossa, johtaen lihashalvaukseen, sydämen rytmihäiriöihin ja hengitysvajeeseen. Bariumasetaatin suurille pitoisuuksille altistuminen nielemällä voi johtaa kuolemaan.

Bariumasetaatti on haitallista vesieliöille.

## Aiheesta muualla

*
Astrid Riska

**Astrid Linnéa Riska** (o.s. **Häggblom**; 14. joulukuuta 1932 Mustasaari &ndash; 13. huhtikuuta 2010 Helsinki) oli suomalainen kanttori-urkuri ja kuoronjohtaja, joka tunnettiin parhaiten elämäntyöstään perustamansa Jubilate-kuoron taiteellisena johtajana. Hänelle myönnettiin Vuoden kuoronjohtaja -palkinto vuonna 1997. Astrid Riskan tytär Monica Groop (s. 1958) on yksi kansainvälisesti menestyneimpiä suomalaisia oopperalaulajia.

## Lähteet

## Aiheesta muualla
* 
* Astrid Riskan muistokirjoitus ''Helsingin Sanomissa''.
Niklas Widjeskog

**Niklas Widjeskog** (myös **Vidjeskog**, s. 24. helmikuuta 1969 Kruunupyy) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.

Widjeskog tuli FF Jaroon apuvalmentajaksi kaudeksi 2006, mutta hänet nostettiin päävalmentajaksi kesken kauden, kun Keijo Paananen erotettiin toimestaan. Pelaajana hän edusti pääsarjatasolla Kokkolan Pallo-Veikkoja ja FF Jaroa. Hän pelasi urallaan 149 Veikkausliiga-ottelua, joissa teki 10 maalia. Hän on myös toiminut TUS:ssa pelaaja-valmentajana.

Widjeskog nimitettiin jälleen FF Jaron tilapäiseksi päävalmentajaksi kesäkuussa 2016, kun Alexei Eremenko Sr. erotettiin tehtävästään. Heinäkuussa hän siirtyi apuvalmentajan rooliin Kristian Heamesin solmittua sopimuksen Jaron valmentamisesta.

## Lähteet
Burton Snowboards

**Burton Snowboards** on  Jake Burton Carpenterin vuonna 1977 perustama yhdysvaltalainen lumilautavalmistaja, joka keskittyy lumilautojen lisäksi siteiden, kenkien ja vaatteiden valmistamiseen. Jake Burton loi lumilaudan sen aikaisesta lumilaudan kaltaisesta lelusta, snurferista. Burton on lumilautamaailman suurin ja tunnetuin brandi. Burton Snowboards on pysynyt niin sanottuna perheyhtiönä eli ei ole listautunut pörssiin.

Jake Carpenterin sairastuttua Guillain–Barrén oireyhtymään hänen vaimonsa Donna Carpenter ryhtyi yhtiön toimitusjohtajaksi joitain vuosia sitten. 

Burtonin sponsoroimia lumilautailijoita on muun muassa Terje Haakonsen, Marko Grilc, Enni Rukajärvi, Peetu Piiroinen, Mikkel Bang, Shaun White, Kelly Clark ja Gabi Viteri.

## Katso myös
* Nitro Snowboards

## Lähteet

## Aiheesta muualla
*Burtonin kotisivut
*www.burtongirls.com
Jawat

**Jawat** ovat lyhyitä avaruusolentoja George Lucasin *[[Tähtien sota]]* -elokuvasarjassa.

Jawat ovat pieniä, usein hiekalta suojaavaan ruskeaan kaapuun verhottuja humanoideja, joiden kasvoista ei ole nähty kuin keltaiset silmät. Heidän alkuperästään ei ole tietoa, mutta nykyään he asuvat Tatooinella. Useimmat jawoista elättävät itsensä romukauppiaina. He vaeltavat ympäri loputtomia aavikoita keräten (usein romuttuneita) laitteita ja aluksia. He käyttävä aseinaan ionipistooleita, jolla he voivat sammuttaa droidit ja tainnuttaa henkilöitä. Eri heimot tunnistaa kaavun hiuksenhienoista eroista.

## Lähteet